
1. Իրավական ակտերի անհրաժեշտությունը (նպատակը).
«Տրանսպորտային միջոցների տեխնիկական զննություն անցկացնելու կարգը սահմանելու և Հայաստանի Հանրապետության կառավարության 2007 թվականի փետրվարի 15-ի N 344-Ն,  Հայաստանի Հանրապետության կառավարության 2007 թվականի փետրվարի 15-ի N 346-Ն, Հայաստանի Հանրապետության կառավարության 2007 թվականի ապրիլի 5-ի N 401-Ն ու Հայաստանի Հանրապետության կառավարության 2011 թվականի մարտի 15-ի N 350-Ն որոշումները ուժը կորցրած ճանաչելու մասին» ՀՀ կառավարության որոշման նախագծի ընդունումը պայմանավորված է «Ճանապարհային երթևեկության անվտանգության ապահովման մասին» օրենքում փոփոխություններ կատարելու մասին» ՀՕ-58-Ն օրենքի պահանջների կատարումն ապահովելու անհրաժեշտությամբ:
2. Ընթացիկ իրավիճակը և խնդիրները՝
Տրանսպորտային միջոցների տեխնիկական զննության գործընթացը կանոնակարգված են ՀՀ կառավարության 2007 թվականի փետրվարի 15-ի թիվ 344-Ն և 2011 թվականի  մարտի 15-ի թիվ 350-Ն որոշումներով:      
3. Տվյալ բնագավառում իրականացվող քաղաքականությունը.
[bookmark: _GoBack]Բնագավառում իրականացվող քաղաքականության ուսումնասիրության արդյունքում անհրաժեշտություն է առաջացել լրամշակել առկա կարգավորումները, համապատասխանեցնելով դրանք միջազգային գործող փորձի պահանջներին:
4. Կարգավորման նպատակը և բնույթը.
Սույն նախագծով առաջարկվում է կանոնակարգել տեխնիկական զննության անցկացման գործընթացը՝ ուժը կորցրած ճանաչելով գործող կարգավորումները:
5. Նախագծի մշակման գործընթացում ներգրավված ինստիտուտները և անձինք.
Նախագիծը մշակել է Հայաստանի Հանրապետության տարածքային կառավարման և ենթակառուցվածքների նախարարության ավտոմոբիլային տրանսպորտի քաղաքականության, լիցենզավորման և թույլտվությունների վարչությունը:
6. Ակնկալվող արդյունքը. 
Շահագործման մեջ գտնվող տրանսպորտային միջոցների տեխնիկական վիճակի լիարժեք ստուգում, որի արդյունքում կբարձրանա երթևեկության անվտանգությունը:
7. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
Նախագծի ընդունման կապակցությամբ պետական բյուջեի եկամուտների էական աճ կամ նվազում չի նախատեսվում:

Նախագծի ընդունման կապակցությամբ այլ իրավական ակտերում փոփոխություններ իրականացնելու անհրաժեշտություն չի առաջանում:





